
	Tisztelt Képviselő-testület!
	

Általános indokolás: 

Alsónyék Község Önkormányzatának 2024. évi költségvetését az 1/2024. (III. 6.) önkormányzati rendeletével hagyta jóvá a képviselő-testület, a költségvetési előirányzatok módosítására ez évben az 5/2024. (VI. 28.) sz., valamint a 6/2024. (IX. 27.) önkormányzati rendelet elfogadásával került sor.

A hatályos jogi szabályozásnak megfelelően – az első negyedév kivételével – a költségvetést érintő változásokról a testületet negyedévenként tájékoztatni kell. Az előző módosítást követő időszakban bekövetkezett változások számba vételét tartalmazza a jelenlegi rendelet-tervezet.

A módosítás tartalmaként beépül az előirányzatba a rendkívüli önkormányzati támogatás elnyerésére benyújtott kérelmünk alapján elnyert forrás, valamint az állami költségvetésből a közfoglalkoztatási programra biztosított fedezet. 
Ennek megfelelően a bevételi fő összeg megemelésre kerül, a kiadási oldalon pedig beépül az előirányzatokba a forrásbővüléshez kapcsolódó kiadási vonzat. 

A bevételi és a kiadási fő összegeket érintő változások mellett a költségvetés belső szerkezete is módosul, alapvetően a Testületi döntések vonzataként, továbbá a tényleges kiadási jogcímekkel összhangban is tartalmaz átcsoportosításokat a rendelet-tervezet.

A fő összegeket érintőváltozás nem jelentős, nem éri el a módosított előirányzat 1 %-át.

Mindezek figyelembevételével terjesztem elő a 2024. évi III. előirányzat módosítást. 

Részletes indokolás: 

Alsónyék Község Önkormányzatának költségvetésben a módosított bevételi és kiadási fő összeg 439 249 301 Ft, mely a jelenlegi előirányzatmódosítással – 4 140 782 Ft összegű növekedéssel – 443 390 083 Ft-ra változik.
 
A tervezet elfogadásával az önkormányzat költségvetésében az alábbi bevételi és kiadási előirányzatmódosulások következnek be: 

Bevételek:


· A forrásbővülés az egyéb működési célú támogatások bevételei előirányzathoz kapcsolódik, e bevételi jogcím 4 140 782 Ft-tal emelkedik.  Beépül az előirányzatba a közfoglalkoztatási programra biztosított (03-08 havi) 3 399 218 Ft, valamint a rendkívüli önkormányzati támogatás elnyerésére benyújtott kérelmünk alapján elnyert 741 564 Ft összegű forrás, az előirányzat 8 072 909 Ft-ról 11 472 127 Ft-ra módosul. 

Az előzőekben részletezett módosítások következtében a költségvetési bevételek előirányzata 4 140 782 Ft-tal emelkedik, a módosított előirányzat 228 091 973 Ft-ról 232 232 755 Ft-ra változik.

A finanszírozási bevételek módosított előirányzata 211 157 328  Ft, jelen módosítás nem érinti az összegét.

Kiadások:

· A módosítás eredményeként a működési költségvetés kiadási előirányzatai és a felhalmozási költségvetés kiadási előirányzatai is változnak.

· A működési kiadásokon belül a személyi juttatások előirányzata 3 490 158 Ft-tal emelkedik a közfoglalkoztatás megszervezésére kapott 3 008 158 Ft összegű előirányzattal, valamint pályázat megvalósításához kapcsolódó, a dologi kiadásokból történő 482 000 Ft átcsoportosítása révén. A módosított előirányzat 29 069 343 Ft-ról 32 559 501 Ft-ra emelkedik.

· A munkaadót terhelő járulék és szociális hozzájárulási adó előirányzat 214 298 Ft-tal emelkedik a személyi juttatási előirányzat változásával összhangban. (A közfoglalkoztatás feladattal összefüggően 391 060 Ft, a reprezentációs kiadáshoz kapcsolódóan 130 149 Ft épül be az előirányzatba.) 

· A dologi kiadások előirányzata 6 900 147 Ft-tal módosul, az előirányzat 95 740 233 Ft-ról 102 640 380 Ft-ra változik. Itt jelenik meg csökkentő tényezőként a Bethlen Gábor alapból finanszírozott pályázat reprezentációs költségei miatti 612 149 Ft összegű átvezetés, emellett növelő tényezőként jelentkezik a VP Nyéki-hegyi út pályázat fordított ÁFA-jának 7 512 296 Ft összege. 

· Az egyéb működési célú kiadások előirányzata összességében 925 083 Ft-tal csökken, ami az általános tartalék változásával függ össze. 

Az általános tartalék csökken az elfogadott testületi döntések eredményeként. (Térfigyelő kamerák elhelyezéséhez 1 000 000 Ft forrás biztosítása, az Óvoda részére 666 647 Ft pénzeszköz átadás kerítéshez.) E jogcím előirányzatát növeli a rendkívüli önkormányzati támogatás elnyerésére benyújtott I.ütemű pályázaton elnyert 741 564 Ft forrás. Az előzőekben részletezett változások következtében az általános tartalék előirányzata 3 478 965 Ft-ról 2 553 882 Ft-ra csökken.   

A céltartalék módosított előirányzata 2 737 640 Ft, az összege nem változik.
 
· A felhalmozási költségvetés előirányzata összességében 5 845 649 Ft-tal csökken, 284 851 911 Ft-ról 279 006 262 Ft-ra módosul. A beruházási kiadási előirányzatba feljegyzésre kerül az általános tartalékból történő átcsoportosítással a Térfigyelő kamerák elhelyezésével összefüggő 1000 000 Ft összegű beruházás előirányzata, a VP Nyéki-hegyi út pályázat pótmunka fordított ÁFA összege viszont a dologi kiadások között kerül kimutatásra 7 512 296 Ft összeggel. emelkedik az általános tartalékból történő átcsoportosítás következtében, számítógép beszerzés fedezetét képezi. Az egyéb felhalmozási kiadások előirányzata 666 647 Ft-tal emelkedik az óvoda kerítésére biztosított fedezet feljegyzésével.

Az előzőekben részletezett módosítások következtében a költségvetési kiadások előirányzata 439 397 092 Ft-ról 442 537 874 Ft-ra emelkedik.

A finanszírozási kiadások előirányzata nem változik, a kiadások főösszege 443 390 083 Ft lesz.


Kérem a tisztelt képviselő testületet, hogy a mellékelt önkormányzati rendelet-tervezetet szíveskedjenek elfogadni.
Alsónyék Község Önkormányzatának 2024. évi költségvetéséről szóló 
önkormányzati rendelet módosításáról szóló rendelet-tervezethez
A rendelet módosítását az államháztartásról szóló 2011. évi CXCV. törvény 34. § (4) bekezdése teszi kötelezővé.
Társadalmi, gazdasági, költségvetési hatása: társadalmi és gazdasági hatása nem jelentős, viszont költségvetési hatása igen, hiszen ez alapozza meg az önkormányzat 2020. évi gazdálkodásának alapjait.
Környezeti és egészségügyi következmények: nincs
Adminisztratív terheket befolyásoló hatása: a Bátaszéki Közös Önkormányzati Hivatal látja el az önkormányzat teljes gazdálkodásával kapcsolatos feladatokat, illetve látja el az információs szolgáltatást.
A jogszabály megalkotásának szükségessége: kötelező
A jogalkotás elmaradásának következményei: törvényességi felhívással élhet.
A jogszabály alkalmazásához szükséges személyi, szervezeti, tárgyi és pénzügyi feltételek: plusz feltételek biztosítására nincs szükség.
Előzetes véleményeztetés: Gazdasági és Szociális Bizottság


